Document ID: /roh_data/filtered/fineweb-2-filterrobots_roh.jsonl.gz/53914

Suenter che las tractativas cun ils crediturs internaziunals han fatg naufragi vala il votum da la populaziun sco impurtant signal per la cooperaziun futura cun ils crediturs internaziunals.
Il text dal cedel da votaziun sa numna: «Duai il plan communabel da la Banca centrala europeica, la cumissiun da l'UE ed il Fond monetar internaziunal ch'è vegnì proponì ils 25 da zercladur vegnir approvà?»
Emprims resultats a las 20:00
La regenza greca cumbatta per in na e smanatscha da sa retrair sch'il pievel accepta la proposta dals crediturs. Ils locals electorals èn averts da las 06:00 fin las 18:00. Cun emprims resultats vegn spetgà questa saira a partir da las 20:00. Per ch'il resultat saja però valaivel ston almain 40% dals Grecs ir a l'urna.
RR novitads 06:00